تورکیه آلمانیانین هاله شهرینده بیر سیناقوق قارشی‌سیندا و بیر دؤنرجی ده ایکی آدامین حیاتینی ایتیرمه‌سینه سبب اولان هوجومو قینادی.
خاریجی ایشلر ناظیرلیگی‌نین وئردیگی آچیقلامادا "آلمانیانین هاله شهرینده بیر سیناقوقون قارشی‌سینداکی سلاحلی هوجومو قیناییریق و لعنتلییریک" ایفاده‌سی ایشلدیلیب.
"یهودی ایجماسینا قارشی ائدیلن بو آنتی‌سمیتیک هوجومون یهودی‌لر اوچون ایلین ان مقدس گونو اولان " Yom Kippur " بایرامی زامانی باش وئرمه‌سی ده تأسف دوغورور" ایفاده‌سی‌نین یئر آلدیغی آچیقلامادا تورکیه‌-نین آنتی‌سمیتیزم، ایسلام دوشمنچی‌لیگی، خریستیان دوشمنچی‌لیگی، کسنوفوبیا کیمی دادیکال جریان‌لارین هامی‌سی‌نین علیهینه اولدوغو وورغولانیب.
آچیقلامادا "اونلار بوتون بشریتی تهدید ائدیر. بیز بو رادیکال جریان‌لارا قارشی بیرلیکده موباریزه آپارمالیییق. آلمان خالقینا و یهودی ایجماسینا باش ساغلیغی وئریریک و اولوسلار آراسی توپلومون ویجدانینی درین یارا آچان تجاوزکارلارین یاخین زاماندا محکمه قارشی‌سینا چیخاریلاجاغینا اومید ائدیریک " ایفاده‌لری ایشلدیلیب.
